Държавен вестник, бр. 25, 2014 г., стр. 19

БРОЙ  25	
Д Ъ Р Ж А В Е Н  В Е С Т Н И К 	
СТР.  19  
защита на населението собствени спасителни, 
пожарогасителни, превозни, съобщителни и 
други технически средства.“
§ 4. В чл. 26 се създава ал. 3:
„(3) Лицата по ал. 2 подават декларация – При­
ложение № 5.“
§ 5. Член 27 се изменя така:
„Чл. 27. (1) Възстановителната помощ се 
предоставя за:
1. частичното възстановяване и/или частична 
замяна на конструктивни елементи, както и за 
строително-монтажни работи, с които първо­
начално изпълнени, но увредени конструкции 
и конструктивни елементи се заменят с други 
видове или се извършват нови видове работи, 
с които се възстановява експлоатационната им 
годност, след издаване на заповед от кмета на 
общината по чл. 195, ал. 4 от Закона за устройство 
на територията (ЗУТ) и разрешение за строеж;
2. премахване на жилищни сгради, за които 
е издадена заповед от кмета на общината по 
чл. 195, ал. 6 ЗУТ, станали са опасни за здравето 
и живота на гражданите, негодни са за използ­
ване, застрашени са от самосрутване и не могат 
да се поправят или заздравят поради природно 
явление с геологичен (геофизичен, геоложки) 
или хидрометеорологичен произход.
(2) Предоставената помощ се определя в 
размер, осигуряващ минимално необходимите 
битови условия на лицата по чл. 26, ал. 2, и не 
може да превишава стойността на данъчната 
оценка на жилището. 
(3) За недвижими културни ценности дейности-
те по ал. 1 се извършват по реда на чл. 73 и 74 
от Закона за културното наследство.
§ 6. Член 28 се изменя така:
„Чл. 28. (1) В срок до шест месеца от бед­
ствието кметовете на общини изпращат в ко­
мисията и на съответния областен управител 
заверено копие от заповедта за въвеждане на 
плана за защита при бедствия и информация, в 
която се посочва броят на засегнатите жилищни 
сгради и самостоятелни обекти в тях и списък 
с адресите им. 
(2) В срока по ал. 1 кметовете на общини 
издават заповед за назначаване на комисия по 
чл. 196, ал. 1 ЗУТ за определяне на състоянието 
на засегнатите от бедствието жилища. За недви­
жими културни ценности заповедта се издава 
съгласно чл. 73, ал. 1 от Закона за културното 
наследство.
(3) В срок до шест месеца от влизането в 
сила на заповедта по  чл. 195, ал. 4 или 6 ЗУТ, 
съответно по чл. 73, ал. 3 или чл. 74, ал. 1 от 
Закона за културното наследство – за недвижими 
културни ценности, кметът на общината може 
да внесе в комисията искане за предоставяне 
на възстановителна помощ за лицата по чл. 26, 
ал. 2 за направените разходи за:
1. изработване и одобряване на инвестиционен 
проект за извършване на строително-монтажни 
работи, за които се изисква разрешение за строеж 
съгласно Закона за устройство на територията; 
2. извършване на възстановителни работи, 
като поправяне и заздравяване на засегнатите 
от бедствието жилищни сгради и самостоятелни 
обекти в тях;
3. премахване на засегнатите от бедствието 
жилищни сгради и самостоятелни обекти в тях.
(4) Искането по ал. 3 следва да съдържа дан­
ни за адресите, данъчните оценки, разгънатите 
застроени площи на засегнатите от бедствието 
жилища, обосновка за размера на възстанови­
телната помощ и заверени копия на:
1. заповедите по чл. 195, ал. 4 или 6 ЗУТ, 
съответно по чл. 73, ал. 3 или чл. 74, ал. 1 от 
Закона за културното наследство – за недвижими 
културни ценности;
2. протоколите на комисията по чл. 196, 
ал. 1 ЗУТ, съответно по чл. 73, ал. 2 от Закона 
за културното наследство – за недвижими кул­
турни ценности;
3. одобрени инвестиционни проекти, когато 
такива се изискват съгласно Закона за устройство 
на територията;
4. разрешения за строеж.“
§ 7. Член 29 се изменя така:
„Чл. 29. (1) Възстановителната помощ за 
поправяне, заздравяване на жилища или за пре­
махване на жилищни сгради се предоставя на 
лицата по чл. 26, ал. 2 от кметовете на общини. 
(2) Помощта по ал. 1 се предоставя от цен­
тралния бюджет и се разходва по бюджетите 
на общините чрез корекция на бюджетните 
взаимоотношения между централния бюджет 
и съответните първостепенни разпоредители с 
бюджет.“
§ 8. Член 30 се изменя така:
„Чл. 30. В решението на комисията за предос­
тавяне на възстановителна помощ задължително 
се посочват:
1. общината, на която се предоставя възста­
новителната помощ;
2. предназначението на възстановителната 
помощ по чл. 28, ал. 3 и адресите на жилищата;
3. размерът на възстановителната помощ.“ 
§ 9. В чл. 31 т. 2 и 3 се изменят така:
„2. уведомяват лицата по чл. 26, ал. 2 за 
решението на комисията;
3. организират изпълнението на решенията на 
комисията, като предоставят възстановителната 
помощ на лицата по чл. 26, ал. 2, след като те 
представят документи за плащане на:
а) инвестиционните проекти, когато такива 
се изискват съгласно Закона за устройство на 
територията;
б) извършените строителни работи по акто­
ве и протоколи по Наредба № 3 от 2003 г. за 
съставяне на актове и протоколи по време на 
строителството, издадена от министъра на регио­
налното развитие и благоустройството (обн., ДВ, 
бр. 72 от 2003 г.; изм. и доп., бр. 37 от 2004 г., 
бр. 29 от 2006 г. и бр. 98 от 2012 г.).“
§ 10. В чл. 31а ал. 3 се отменя. 
§ 11. В приложение № 1 думите „и чл. 27, 
ал. 1“ се заличават.